Στιβ ντι Τζόρτζιο

Ο Στιβ Ντι Τζόρτζιο είναι Αμερικανός μουσικός, που γεννήθηκε στο Γουόκεγκαν του Ιλλινόις στις 7 Νοεμβρίου του 1967. Ως επί το πλείστον, αναλαμβάνει χρέη μπασίστα. Έχει παίξει με ορισμένα από τα μεγαλύτερα χέβι μέταλ συγκροτήματα, όπως οι Death, οι Testament, οι Obscura, οι Iced Earth και οι Obituary, όμως ο ίδιος ίδρυσε το thrash metal συγκρότημα Sadus, στο οποίο εκτός από το μπάσο παίζει και πλήκτρα και αναλαμβάνει δεύτερα φωνητικά. Πέρα από το χέβι μέταλ, έχει σχηματίσει και το τζαζ σχήμα Dark Hall. Ο Ντι Τζόρτζιο είναι γνωστός για το τεχνικό του παίξιμο. Προτιμά πεντάχορδα μπάσα, ενώ συχνά χρησιμοποιεί και άταστο μπάσο. Έχει εμφανιστεί αρκετές φορές με μπάσο με δύο σώματα, ένα άταστο και ένα με τάστα. Μάλιστα, φημίζεται για τα σόλο μπάσου του, τόσο στους Sadus, όσο και στους Death και τους Dark Hall. Παίζει μπάσο με τα δάχτυλά του, και όχι με πένα.

 Το 1984 ιδρύθηκαν οι Sadus στην Αντιόχ της Καλιφόρνια από τους Ντάρεν Τρέιβις, Τζον Άρεν και Στιβ Ντι Τζόρτζιο. Ο Ντι Τζόρτζιο ανέλαβε χρέη μπασίστα, κιμπορντίστα, ενώ τραγουδούσε και τα δεύτερα φωνητικά. Το ύφος του συγκροτήματος ακολουθούσε αρχικά τα χνάρια των Slayer και αργότερα ανέπτυξαν το δικό τους ύφος. Αυτή τη δεκαετία, οι Sadus ηχογράφησαν τα ντέμο "D.T.P (Death To Posers)" το 1986 και το "Certain Death" το 1987. Τα δύο ντέμο κυκλοφόρησαν ως στούντιο άλμπουμ το 2003. Το 1988, το συγκρότημα κυκλοφόρησε το άλμπουμ "Illusions", γνωστό και ως "Chemical Exposure", ενώ την επόμενη χρονιά ηχογράφησε το ντέμο "The Wake of Severity". Επίσης, το 1989, ο Ντι Τζόρτζιο συμμετείχε ως μπασίστας στο πρώτο άλμπουμ των Αμερικανών death metallers Autopsy με τίτλο "Severed Survival". Οι Sadus κυκλοφόρησαν το 1990 το "Swallowed In Black", το 1992 το "A Vision of Misery" και το 1997 το "Elements of Anger". Την ίδια χρονιά, εκδόθηκε μια συλλογή με τίτλο "Chronicles of Chaos", η οποία περιέχει τραγούδια από τους τρεις πρώτους δίσκους του συγκροτήματος. Επίσης, κυκλοφόρησε ένα ντέμο το 1994 με τίτλο "Red Demo". Η δεκαετία όμως, δισκογραφικά, δεν περιορίστηκε στους Sadus για τον Ντι Τζόρτζιο. Ο Τσακ Σούλντινερ, ιθύνων νους των Death, αποφάσισε να συνεργαστεί με session μουσικούς. Το αποτέλεσμα τον δικαίωσε με το επιτυχημένο "Human" το 1991, στο οποίο χρέη μπασίστα ανέλαβε ο Ντι Τζόρτζιο. Οι υποχρεώσεις του με τους Sadus δεν τον άφησαν, ωστόσο να ασχοληθεί με τους Death μέχρι το 1993, όπου έπαιξε άταστο μπάσο στον δίσκο "Individual Thought Patterns" και συμμετείχε στο βίντεο κλιπ του τραγουδιού "The Philosopher". Αν και επίσημα ο Ντι Τζόρτζιο δεν επανεμφανίστηκε σε δίσκο των Death, τα ντέμο των επόμενων δύο δίσκων του συγκροτήματος ("Symbolic" και "The Sound of Perseverance") περιλαμβάνουν ηχογραφήσεις του Ντι Τζόρτζιο. Η συνεργασία του με τον Σούλντινερ ολοκληρώθηκε το 1999 με τη συμμετοχή του στο δίσκο των Control Denied, του progressive metal συγκροτήματος που δημιούργησε ο Σούλντινερ, με τίτλο "The Fragile Art of Existence". Ο Ντι Τζόρτζιο ίδρυσε την ίδια δεκαετία το ορχηστρικό τζαζ σχήμα Dark Hall, με το οποίο όμως ηχογράφησε μόλις δύο άτιτλα ντέμο το 1994 και το 1995. Ο Ντι Τζόρτζιο συμμετείχε στο στούντιο άλμπουμ του αμερικάνικου thrash metal συγκροτήματος Testament με τίτλο "The Gathering" το 1999. Η σύνθεση του συγκροτήματος αποτελούταν από μεγάλα ονόματα της χέβι μέταλ μουσικής, όπως τον ντράμερ Ντέιβ Λομπάρντο. Το 2001 ήταν ιδιαίτερα παραγωγικό για τον Στιβ Ντι Τζόρτζιο. Συμμετείχε στο ντεμπούτο-άλμπουμ με τίτλο "Rapture" του symphonic black metal και thrash metal συγκροτήματος Dragonlord. Επίσης, συμμετείχε στο δίσκο των θρύλων του power metal Iced Earth με τίτλο "Horror Show". Τέλος, ως μέλος των Testament, συμμετείχε στη συλλογή "First Strike Still Deadly", όπου το συγκρότημα επανηχογράφησε τραγούδια από τους δύο πρώτους δίσκους του, "The Legacy" και "The New Order". Η ενασχόληση του Ντι Τζόρτζιο με το black metal συνεχίστηκε με τη συμμετοχή του σε δύο δίσκους του σουηδικού συγκροτήματος Vintersorg με τίτλο "Visions from the Spiral Generator" και "The Focusing Blur", το 2002 και το 2004 αντίστοιχα. Επίσης, το 2004, συμμετείχε στον δίσκο "Defiant Imagination" του καναδικού technical και melodic death metal συγκροτήματος Quo Vadis. Το 2005 έπαιξε μπάσο σε δύο κομμάτια της συλλογής "Roadrunner United", όπου συμμετείχε η αφρόκρεμα των χέβι μέταλ μουσικών της δισκογραφικής εταιρείας Roadrunner Records. Συγκεκριμένα, έπαιξε άταστο μπάσο στα τραγούδια "Annihilation by the Hands of God" μαζί με τους Γκλεν Μπέντον στα φωνητικά, Ματ ΝτεΒρι στη ρυθμική κιθάρα, Ρομπ Μπάρετ επίσης στη ρυθμική κιθάρα, Τζέιμς Μέρφι στο σόλο κιθάρας και Τζόι Τζόρντισον στα τύμπανα, και στο τραγούδι "Constitution Down" με τους Κάιλ Τόμας στα φωνητικά, Ματ ΝτεΒρι και Ρομπ Μπάρετ στις ρυθμικές κιθάρες, Τζέιμς Μέρφι στο εισαγωγικό σόλο, Άντι ΛαΡοκ στο ενδιάμεσο σόλο (με τον οποίο ο Ντι Τζόρτζιο έχει ξανασυνεργαστεί στο παρελθόν με τους Death στο "Individual Thought Patterns" του 1993) και Τζόι Τζόρντισον στα τύμπανα. Το 2006, οι Sadus επέστρεψαν στην δισκογραφία με το "Out For Blood", στο οποίο ο Ντι Τζόρτζιο πειραματίστηκε για πρώτη φορά με τα φωνητικά. Την επόμενη χρονιά συμμετείχε στον προσωπικό δίσκο του πρώην τραγουδιστή των Skid Row, Σεμπάστιαν Μπαχ, για τον οποίο μάλιστα συμμετείχε και συνθετικά στο τραγούδι "Negative Light". Ο Ντι Τζόρτζιο αυτή τη στιγμή ασχολείται με το progressive και power metal συγκρότημα Futures End, με τους Φρεντ Μάρσαλ (πρώην μέλος των Zero Hero) στα φωνητικά, Μαρκ Πάτισον και Κρίστιαν Βέιντς στις κιθάρες και τον Τζον Άλλεν (με τον οποίο συνεργάζονται στους Sadus) στα τύμπανα. Το συγκρότημα έχει κυκλοφορήσει ένα δίσκο το 2009 με τίτλο "Memoires of a Broken Man". Επίσης, ο Ντι Τζόρτζιο είναι μέλος του thrash/heavy metal supergroup Charred Walls of the Damned μαζί με τους Τιμ «Ripper» Όουενς στα φωνητικά, Τζέισον Σούκοφ στις κιθάρες και Ρίτσαρντ Κρίστι στα τύμπανα. Το συγκρότημα έχει κυκλοφορήσει το ομότιτλο]ντεμπούτο του το 2010, ενώ ακολούθησε το "Cold Winds on Timeless Days" την επόμενη χρονιά. Τον Μάιο του 2011, συμμετείχε στον δίσκο "Evolution" του ελληνικού thrash metal συγκροτήματος Memorain. Επίσης, αναμένεται ο δεύτερος δίσκος των Control Denied με τίτλο "When Man and Machine Collide", τον τελευταίο δίσκο που συμμετείχε ο Τσακ Σούλντινερ, καθώς πέθανε από καρκίνο του εγκεφάλου το 2001. Sadus - Illusions (1988) Autopsy - Severed Survival (1989) Sadus - Swallowed in Black (1990) Death - Human (1991) Sadus - A Vision of Misery (1992) Death - Individual Thought Patterns (1993) Sadus - Elements of Anger (1997) Control Denied - The Fragile Art of Existence (1999) Τζέιμς Μέρφι - Feeding the Machine (1999) Testament - The Gathering (1999) Dragonlord - Rapture (2001) Iced Earth - Horror Show (2001) Testament - First Strike Still Deadly (2001) Vintersorg - Visions from the Spiral Generator (2002) Artension - Future World (2004) Lunaris - Cyclic (2004) Quo Vadis - Defiant Imagination (2004) Takayoshi Ohmura - Nowhere to Go (2004) Vintersorg - The Focusing Blur (2004) Rob van der Loo - Freak Neil inc. Characters (2005) Necro - Death Rap (2007) (στο κομμάτι "Suffocated to Death by God's Shadow") PainmuseuM - Metal for Life (2005) Sadus - Out for Blood (2006) Διάφοροι Καλλιτέχνες- Roadrunner United - Constitution Down (άταστο μπάσο), Annihilation by the Hands of God (άταστο μπάσο) (2005) Scariot - Momentum Shift (2007) Sebastian Bach - Angel Down (2007) Death - Symbolic (Re-mastered) (μόνο σε τέσσερα demos) (2008) Futures End - Memoirs of a Broken Man (2009) Faust - From Glory To Infinity (2009) Charred Walls of the Damned - Charred Walls of the Damned (2010) Control Denied - When Man And Machine Collide (2011) Christian Muenzner - Timewarp (2011) Charred Walls of the Damned – Cold Winds on Timeless Days (2011) Johnny Newman – More than Ever (2011) Anatomy of I – Substratum (2011) Sylencer – A Lethal Dose of Truth (2012, guest) Ephel Duath – On Death And Cosmos (2012) Soen – Cognitive (2012) Memorain – Evolution (2012) Mythodea – Mythodea (2013) Artlantica – Across the Seven Seas (2013) Jeff Hughell – Chaos Labyrinth (2013) Gone In April - Threads Of Existence (2016) Testament - The Brotherhood of the Snake (2016) Autopsy - Fiend for Blood (1991) Sadus - D.T.P. (1986, 2003) Sadus - Certain Death (1987) Sadus - The Wake of Severity (1989) Sadus - Red Demo (1994) Dark Hall - Demo (1995, 1998) Death - Fate: The Best of Death (1992) Sadus - Chronicles of Chaos (1997) 4001 Custom Rickenbacker (1981) Fully Custom Homemade Fender-Like Fretless (1991) 4001 Rickenbacker (1975) Custom Carvin BB75F (1996) Custom Carvin BB75 (1999) ESP - LTD F-205 (1999) ESP Custom Forest Fretless (1999) ESP Doubleneck Bass (????) Thor Bass 5-string fretless (2008) Thor Bass 6-string fretless (2010) Πολυμέσα σχετικά με το θέμα Steve DiGiorgio στο Wikimedia Commons